Hyvä perhepäivähoidon johtaja / ohjaaja / esimies!

Perhepäivähoitajan / Ryhmiksen nimi : xxxxxxxxxxxxxxxxxxxx

Perhepäivähoitajan / Ryhmiksen NUMERO: xxxxxxxx

Perhepäivähoitoalueesi on arvottu osallistumaan kuntamme Kehittävä palaute varhaiskasvatuksessa -arviointi- ja kehittämistyöhön. Toiminta on osa kuntamme lakisääteistä varhaiskasvatuksen arviointia. Kerään aineistoa kehittämistyötä varten toimien observoijana. Olen saanut tehtävääni koulutuksen Helsingin yliopistosta.

Menen alueellasi toimivan perhepäivähoitajan luo / ryhmikseen havainnoimaan enintään viittä satunnaisesti valittavaa lasta. Havainnointi tapahtuu tämän syksyn tai ensi kevään aikana kahtena satunnaisesti valittuna aamu- tai iltapäivänä. Päiviä ei ilmoiteta etukäteen. Paikalla olemiseni ei aiheuta mitään muutostarpeita perhepäivähoitajan tai ryhmän toimintaan. Havainnoinnin lisäksi tutkimuksessa kerätään tietoa varhaiskasvattajien ja johtajien näkemyksistä. Tietojen kerääminen tapahtuu sähköisillä lomakkeilla.

Tutustu hankkeeseen videon avulla <https://youtu.be/joEBxzYtSPE> ja blogissa: <http://blogs.helsinki.fi/reunamo/sisalto/> .

1. ***Johtajan tekemä arviointi***

**Sinun tehtävänäsi johtajana on arvioida johtajuutta ja perhepäivähoitoa** lomakkeella, joka löytyy osoitteesta: <https://elomake.helsinki.fi/lomakkeet/76950/lomake.html>

Täyttämisen helpottamiseksi tämän kirjeen liitteenä on lomakepohja, jonka voit tulostaa. Lopulliset vastaukset tallennetaan kuitenkin nettilomakkeeseen.

Tarvitset lomakkeen täyttämiseen perhepäivähoitajalle / ryhmikselle annetun koodin, joka on tämän kirjeen alussa. Lomake tulee täyttää maaliskuun loppuun mennessä 2019. Lomakkeen täyttämiseen kuluu aikaa n. 1,5 –2 tuntia. Lomakkeen tallennus on mahdollista keskeyttää ja jatkaa toisella kerralla. Lue lomakkeen alussa olevat ohjeet huolellisesti. Tarvittaessa saat lisätietoa hankkeen koordinaattorilta: [kati.rintakorpi@helsinki.fi](mailto:kati.rintakorpi@helsinki.fi)

***B. Perhepäivähoitajan / ryhmiksen varhaiskasvattajien tekemä arviointi***

1) perhepäivähoitaja / ryhmiksen varhaiskasvattajat jakavat ryhmänsä kaikille vanhemmille tiedotteet ja suostumuslomakkeet tutkimuksesta; 2) perhepäivähoitaja / yksi hoitajista täyttää lapsilomakkeen tutkimukseen arvotuista viidestä lapsesta. Aikaa kuluu n. 10–15 min / lapsi eli yhteensä n. tunti. Lomakkeella kerätään täydentävää tietoa lasten yleisistä suhtautumistavoista; 3) perhepäivähoitaja ja sinä / ryhmiksen varhaiskasvattajat arvioivat yhdessä oppimisympäristöään ja toimintatapojaan sähköisellä lomakkeella. Tähän aikaa menee n. 1,5 tuntia.

Lähetän sinulle sähköpostilla ohjeet näiden toimenpiteiden suorittamisesta oltuani ensin puhelimitse yhteydessä sinuun. Toivomme tukeasi, jotta perhepäivähoitaja / ryhmän henkilöstö saa nämä tehtävät tehtyä.

**Tutkimus käynnistyy seuraavalla tavalla:**

Soitan sinulle lähipäivinä ja sovimme vanhempien suostumusten pyytämisestä ja tutkimuksen etenemisestä. Pyydän sinulta perhepäivähoitajan yhteystiedot. Jos haluat, voit vastata tähän sähköpostiin ja ehdottaa soittoaikaa. Puhelun jälkeen lähetän sähköpostiisi tiedotteet ja ohjeet tutkimukseen osallistumisesta.

Ystävällisin terveisin

Observoijan Nimi Observoijan sähköpostiosoite

Hankkeen yhteyshenkilö kunnassamme on: Yhdyshenkilön Nimi, yhdyshenkilön sähköposti